Lav et referat af nedenstående tekst:

Tekst:
Den verdensomspændende pandemi kradser fortsat også helt lokalt. Aalborg Lufthavn oplever for tredje måned i træk en nedgang i antallet af passagerer, eftersom Udenrigsministeriet fortsat fraråder alle unødvendige rejser til alle lande. I marts 2021 rejste 20.358 passagerer til og fra Aalborg Lufthavn mod 40.545 passagerer i marts 2020 – det er en tilbagegang på 49,8 procent. Tilbagegangen skal ses i lyset af et reduceret passagerantal i sidste halvdel af marts 2020, som resultat af COVID-19 pandemiens nedlukning af Danmark. Det samlede antal af rejsende til udlandet var 1.149 i marts i år - sidste år var tallet 11.489. Det giver en tilbagegang på 90 procent. For de passagerer, der rent faktisk fløj, rejste størstedelen af dem til Amsterdam med KLM. – Den 27. marts kunne KLM fejre 10-års jubilæum i Aalborg Lufthavn, og på de år har mere end 1,5 millioner passagerer fløjet mellem Aalborg og Amsterdam. Det er en meget vigtig rute for erhvervslivet, men også de fritidsrejsende, der via Amsterdam kan flyve ud i hele verden. Vi har gennem årerne haft et stærkt samarbejde med KLM og særligt her under COVID-19 pandemien, hvor vi sammen har sikret at holde ruten åben, fortæller direktør i Aalborg Lufthavn Niels Hemmingsen. Flere tager smuttur til København Der er dog ét lyspunkt for Aalborg Lufthavn - og det er indenrigsruten mellem Aalborg og København. I marts har flere valgt at tage turen, set i forhold til januar og februar 2021. – Antallet af passagerer til og fra København er stigende, og der forventes mere fremgang i de kommende måneder, når aktiviteten i samfundet stiger. At vi allerede nu ser flere rejsende til København skyldes et større rejsebehov for erhvervslivet og mere kapacitet på ruten, hvor DAT løbende har sat flere fly ind og nu også vil flyve dagligt med deres store Airbus A320 fra start april, siger lufthavnsdirektør Niels Hemmingsen og fortsætter – Derudover flyver DAT nu direkte til Bornholm, hvor der op til påsken har været fuldt booket, så vi kommer i den kommende tid til at se flere fritidsrejsende i terminalen.

Referat:
Antallet af rejsende fra Aalborg Lufthavn er gået knap 50 procent tilbage på et år. Kun ruten mellem Aalborg og København melder om stigende aktivitet.